Врз основа на член 36 став 1 точка 15 од Законот за локална самоуправа (Службен весник на РМ бр.5/02), член 14 став 1 и став 2 од Законот за еднакви можности на мажите и жените(Службен весник на РМ бр.6/12) и член 63 од Статутот на Општина Аеродром(Службен гласник на РМ бр.20/2012,23/2014,04/2019) Советот на Општина Аеродром на \_\_\_седница, одржана на ден \_\_\_\_\_\_\_\_\_\_\_\_\_година, донесе:

ПРОГРАМА

на Општина Аеродром во областа

на еднаквите можности на жените и мажите во општина Аеродром

за 2022 година

ВОВЕД

Демографски податоци на Општина Аеродром

**Број на жители:**
Според пописот од 2002г. општината има 72009 жители, и според бројот на жители претставува една од поголемите општини во градот Скопје и Република Македонија.
Од вкупниот број на население 35291 се мажи, а 36718 се жени.

Демографската структура на општината според етничката припадност :
Македонци, Албанци ,Срби, Роми Турци,Власи,Бошњаци и други..

**Просечна возраст:**
На населението во ОА е 37,4 години, до 20 години 23,25%, до 40 години 64,09%, 60 години и повеќе 12,66%.

Писменост:

Вкупниот број на писмените лица изнесува 64,656 од кои мажи се 31688, а жени се 32968.

ПОЈДОВНА ОСНОВА НА ПРОГРАМАТА

Врз основа на член 2 од Законот за еднакви можности на жените и мажите, Општина Аеродром има обврска за воспоставување на еднаквите можности на жените и мажите во политичката, економската, социјалната, образовната, културната, здравствената, граѓанската и било која област од општествениот живот. За остварување на оваа цел, Општината, согласно одредбите од член 14 од овој закон, помеѓу останатото е должна да изработи годишен план во кој ќе бидат утврдени мерките за унапредување на еднаквите можности на жените и мажите.

 Локалната власт може преку своите надлежности и преку координација со многубројни локални фактори, да превзема конкретни акции во корист на половата еднаквост, намалување на нееднаквостите и промовирање на вистинско еднакво општество.

 И покрај бројните примери на јавна препознатливост и постигнат напредок, еднаквоста меѓу половите сеуште не е реалност во секојдневниот живот. Во пракса, мажите и жените, не ги уживаат истите права. Сеуште постојат социјални, политички, економски и културни нееднаквости.

Ваквите нееднаквости се резултат на социјалниот менталитет наметнат поради бројни стереотипи присутни во рамките на семејството, образованието, културата, медиумите, работната средина, организацијата на општеството итн. Има толку многу области во кои може да се делува со наметнување на нов пристап и правење на структурни промени.

Клучните идентификувани области во локалната заедница на кои треба да се насочат активностите и зголеми работата во 2022 година за воведување родова рамноправност се:

 - Превенција и заштита од семејно и родово базирано насилство

 - Подигање на свест за родова рамноправност и намалување на родови

 стереотипи и сексизам

1. **Цели**

Основни цели за активностите на Општина Аеродром во областа на еднаквите можности на мажите и жените за 2022 година се:

 Цел 1. Унапредување на превенција и заштита од семејно и родово базирано насилство.

 Цел 2. Следење на промената на перцепциите во однос на родовата еднаквост преку спроведување на анкети на територијата на Општина Аеродром.

 Цел 3. Економско јакнење на младите преку зајакнување на комуникациски вештини.

 Цел 4. Подигање на свест за родова еднаквост преку кампања и едукација.

 Цел 5. Промоција на родовата еднаквост преку користење на родов јазик.

 Цел 6.Промоција на родовата еднаквост преку обуки за намалување на сексизам.

 Цел 7.Развој на умливост во предшколска возраст.

1. **Активности**

За остварување на целите на програмата во 2022 година, Општината ќе ги спроведе следните активности.

**Цел 1: Унапредување на превенција и заштита од семејно и родово базирано насилство врз жени**

**Мерки**:

1.Со цел унапредување на знаењето но и препознавање на мерките и механизмите за превенција и заштита од семејно и родово базирано насилство како и превземање на мерки за елиминирање на причини кои ги прават луѓето ранливи во време на катастрофи, ќе се спроведат активности за едукација за семејно насилство преку организирање на трибини и обуки во општината и месните заедници во соработка со НВО. Во овие рамки освен едукативни трибини ќе бидат организирани дебати, советувања (презентација и опции и регулативи на граѓаните во однос на наведените теми и превентивни мерки за истите).

**Цел 2: Следење на промената на перцепциите во однос на родовата еднаквост преку спроведување на анкети на територијата на Општина Аеродром.**

 **Мерки:**

2.Со цел да добиеме витални информации од жителите на Општина Аеродром

потребно е да се спроведат анкети од различни области во општествениот живот,но и да се следи промената на перцепциите во однос на родовата еднаквост се планира да се спроведе репрезентативна анкета заради идентификација на потребите на мажите и жените од општината.

 3.Податоците кои ќе се добијат од анкетите кои ќе се спроведуваат преку усмена или писмена форма ќе се обработат,анализираат и резултатите ќе се користат од интер-ресорската група за родово одговорно буџетирање со цел вклучување на родовата перспектива во буџетот и програмата на општината.

 **Цел 3: Економско јакнење на младите преку зајакнување на комуникациски вештини .**

 **Мерки:**

4**.**Справувањето на актуелниот предизвик кој го има секој млад човек и унапредувањето на комуникациските вештини се во фокусот на Општина Аеродром,и

целта е преку едукација на млади луѓе да се зајакнат нивните капацитети на личен раст и развој со цел полесно вработување.

 5.Со цел да и се помогне на оваа млада популација во соработка со НВО преку обуки ќе им се помогне да тие полесно ги совладаат комуникациските вештини како важен фактор во градење на зрели личности.

**Цел 4:** **Едукација-Подигање на свеста за родова еднаквост и влијанието на климатски промени на истата преку обуки, камп**ањи **и едукација,**

 **Мерки:**

6.Родовата еднаквост е повеќе од еднаква застапеност,таа е силно врзана за

правата на жените.На глобално ниво постигнувањето на родовата еднаквост бара да се отстранат штетните практики и начин на размислување кои помагаат за постигнување на целта.

 7.Со цел да се запознае пошироката јавност и да се подигне свесноста за потребата од еднаквите можности на мажите и жените,Општина Аеродром во соработка со НВО преку кампањи и обуки ќе делува на едукацијата- подигање на свеста за родовата еднаквост и за влијанието на климатските промени на истата.Кампањите ќе се развиваат на основа на резултатите од анкетата на јавното мислење која е исто дел од оваа програма,а ќе имаат цел разбивање на родовите стереотипи.

**Цел 5: Промоција на родовата еднаквост преку користење на родов јазик,**

 **Мерки:**

8.Јазикот е огледало на општествените односи.Тој е оној што ја конструира реалноста и и дава значење низ зборовите.Прашањето за родово чуствителен јазик е политичко и идеолошко прашање кое дефинитивно може да придонесе за видливоста на жените и женскиот род.Константно користење на машкиот род за двата рода ја засилува и поддржува родовата нееднаквост која веќе постои.

 9.Со цел навиките да се променат и да се се зголеми видливоста на жените,потребно е повеќе да се посвети внимание на прашањето на коректноста на јазикот и подеднаква застапеност на половите преку изработка на упатство за користење на родово сензитивен јазик наменето за вработените во Општина Аеродром.

**Цел 6: Промоција на родовата еднаквост преку обуки за намалување на сексизам,**

 **Мерки:**

10. Дополнително сексистичко однесување води кон создавање препреки за целосно остварување на човековите права и кон репродуцирање на родовите стереотипи и со тоа ја оневозможува еднаквата распределба на општествените и природните добра.

 11.Со цел да се искорени ширењето на сексизмот преку изјави и однесување со тоа и обезвреднување на функцијата на жената, потребно е носење на легислатива и мерки против сексизам преку кампањи и обуки за подигање на свеста во сите области на општественото живеење.

**Цел 7: Развој на умливост.Ментална хигиена во предшколска возраст,**

 **Мерки:**

12.Со цел да се зајакне менталниот капацитет кај децата(концентрација и внимание, стекнување на силна емоционална основа во раното детство,развивање на социјални вештини со помош на ресурси како едукативни сликовници,тркало за релаксација,боенки,оригами и др.) ќе се развие методологија за умливост или mindfulness и ќе се пристапи кон активности кои ќе ги содржи истата.

 13.Подобрен пристап до квалитетно предучилишно образование во градинките во Општина Аеродром,зголемен ментален капацитет на децата во предшколската возраст преку иновативни начини за развивање на социјалните вештини и подобрување на емоционалната интелегенција како едни од најважните фактори кои имаат силно влијание врз личниот развој и успешноста на децата на оваа возраст.Ова ќе овозможи поголема родова еднаквост заради разликите во очекувањата и однесувањето на момчињата и девојчињата во предшколска возраст.